**МОДЕЛ УГОВОРА О НАБАВЦИ РАДОВА**

Закључен између:

1. **Општинске управе Општине Блаце, са седиштем у Блацу, улица Карађорђева бр.4.,** ПИБ 100984785, матични број 07203608, жиро рачун бр. 840-91640-09 отворен код Управе за трезор, коју заступа начелник Јасмина Лапчевић *(у даљем тексту Наручилац)* и

2. ........................................................................................................... са седиштем у ............................................,улица.........................................., ПИБ:........................; Матични број: ........................................; Број рачуна: ............................................; Назив банке:......................................,...................................................................... кога заступа ................................................................................................................. (у даљем тексту: Извођач)

3. ........................................................................................................... са седиштем у ............................................, улица ..........................................,ПИБ:........................ Матични број: ........................................ Број рачуна:............................................ Назив банке:......................................,......................................................................... кога заступа ................................................................................................................. (у даљем тексту: Подизвођач)

Основ уговора: Јавна набавка у отвореном поступку број: 0020/23

Број и датум одлуке о додели уговора:\_\_\_\_\_\_\_\_\_\_\_\_\_\_\_\_\_\_\_\_\_;

Понуда изабраног понуђача број\_\_\_\_\_\_ од\_\_\_\_\_\_\_\_\_\_\_\_\_\_\_.

.

Уговорне стране констатују:

-да је Наручилац на основу чл. 52. и 91. Закона о јавним набавкама („Службени гласник РС“ бр.91/2019, у даљем тексту Закон), на основу позива за подношење понуда, спровео отворени поступак за јавну набавку радова- **Уређење некатегорисаних атарских путева, ЈН број 0020/23**;

-да је Извођач, дана \_\_\_.\_\_\_.2023.године, доставио понуду број \_\_\_\_\_\_\_\_\_ од\_\_\_\_\_\_\_\_\_\_\_, која у потпуности испуњава захтеве из конкурсне документације и саставни је део овог уговора;

-да је Наручилац у складу са чланом 146 став 1. Закона, на основу понуде Извођача и Одлуке о додели уговора број \_\_\_\_\_\_\_\_\_\_\_ од \_\_\_.\_\_\_.2023.године, изабрао Извођача за извођење радова који су предмет уговора.

**ПРЕДМЕТ УГОВОРА**

**Члан 1.**

Предмет уговора је извођење радова на уређењу некатегорисаних атарских путева на територији општине Блаце, у свему према прихваћеној понуди Извођача број \_\_\_\_\_\_\_ од \_\_\_\_\_\_\_. 2023. године и техничким спецификацијама из конкурсне документације које се налазе у прилогу овог уговора и саставни су његов део.

**ВРЕДНОСТ УГОВОРА**

**Члан 2.**

Цена за извођење радова из члана 1. Уговора износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а односно, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

Укупан износ средстава из става 1. овог члана обезбеђен је Одлуком о буџету општине Блаце за 2023.год. (''Службени лист општине Блаце'' бр. 14/22, 2/23, 8/23) на конто/позиције 425000/75/3.

Обавезу обрачуна и плаћања ПДВ вршиће се у складу са Законом о ПДВ.

Уговорене јединичне цене су фиксне и не могу се мењати услед повећања цене елемената на основу којих су одређене односно бог наступања промењених околности.

Уговорена цена подразумева и све остале трошкове Извршиоца који су у вези са извршењем предмета уговора а који нису посебно наведени у техничким спецификацијама (трошкови припремних и завршних радова, организацаије градилишта, мера обезбеђења несметаног одвијања саобраћаја, трошкови превоза запослених, смештаја, исхране и сл.).

**НАЧИН ПЛАЋАЊА**

**Члан 3.**

Авансно плаћање није предвиђено.

Плаћање ће се вршити по испостављеним рачунима односно овереним привременим ситуацијама и окончаној ситуацији, у року до 45 дана од дана пријема исправног рачуна.

Укупна вредност привремених ситуација не може бити већа од 90% од уговорене вредности радова. Окончана ситуација се израђује након примопредаје и коначног обрачуна радова.

Кoмплетну документацију неопходну за оверу ситуација: листове грађевинског дневника, листове грађевинске књиге, атесте за уграђени материјал, извештаје о испитивању и другу документацију, Извођач доставља Стручном надзору пре овере ситуације, у супротном се неће извршити плаћање ситуација, што Извођач признаје без права приговора.

**РОК ЗА ИЗВОЂЕЊЕ РАДОВА**

**Члан 4.**

Извођач се обавезује да радове који су предмет овог Уговора изведе у року од \_\_\_\_\_\_ календарских дана, рачунајући од дана увођења у посао.

Увођење Извођача у посао врши се у присуству представника Наручиоца, Извођача и Стручног надзора а након испуњења следећих услова:

-да је Наручилац обезбедио несметан приступ градилишту,

-да је Извођач предао Наручиоцу меницу за добро извршење посла,

-да је Извођач доставио Наручиоцу полису осигурања од одговорносзи за штету причињену трећим лицима и стварима трећих лица.

Датум увођења у посао се уписује у грађевински дневник.

**Члан 5.**

Извођач је дужан да одмах писмено обавести Наручиоца и Стручни надзор о околностима које онемогућавају или отежавају извођење радова, о привременим обуставама радова и о наставку радова по престанку сметњи због којих је извођење радова обустављено.

Извођач може привремено обуставити радове искључиво уз сагласност Стручног надзора. Период обуставе мора бити уписан у грађевински дневник и оверен од стране Извођача и Стручног надзора.

**Члан 6.**

Рок за извођење радова може се продужити на писани захтев Извођача, уз претходну писану сагласност Стручног надзора, у року од три дана од дана сазнања за околност која онемогућава завршетак радова у уговореном року.

Захтев за продужетка рока извођења радова може бити поднет најкасније 5 дана пре истека коначног рока за завршетак радова.

Уговорени рок је продужен када уговорне стране у форми Анекса овог Уговора о томе постигну писмени споразум.

**УГОВОРНА КАЗНА**

**Члан 7.**

Уколико Извођач не заврши радове који су предмет овог уговора у уговореном року, Наручилац може наплатити уговорну казну умањењем износа окончане ситуације.

Висина уговорне казне износи 0,1% од укупно уговорене вредности без ПДВ за сваки дан закашњења, с тим што укупан износ казне не може бити већи од 5% од вредности укупно уговорених радова без ПДВ.

**ОБАВЕЗЕ ИЗВОЂАЧА**

**Члан 8.**

Осим обавеза које су утврђене другим одредбама овог Уговора, Извођач се обавезује:

-да радове који су предмет уговора изведе у складу са понудом из чл.1.овог Уговора

-да радове који су предмет овог уговора изведе у складу са важећим прописима , стандардима и нормативима,

-да обезбеди радну снагу, материјал, грађевинску и другу опрему, извођење припремно-завршних и других радова неопходних за реализацију овог уговора,

-да пре почетка радова Наручиоцу достави решење о именовању одговорног извођача радова и копију лиценце ИКС за одговорног ивођача радова,

-да обезбеди безбедност свих лица на градилишту, градлишта и материјала, да се придржава прописа у вези са безбедношћу и здрављем на раду и заштитом животне средине;

-да уредно води сву документацију предвиђену законом и прописима који регулишу област изградње,

-да поступа по свим основаним примедбама и захтевима Стручног надзора и Наручиоца и да о свом трошку изврши поправке, рушење и поновно извођење радова, као и замену набављеног и уграђеног материјала који не одговарају уговореном опису и квалитету радова,

-да о свом трошку обезбеди све неопходне атесте-доказе о квалитету уграђеног материјала и атесте о квалитету изведних радова,

-да гарантује квалитет изведених радова, употребљеног материјала и набављене опреме,

-да сарађује са Наручиоцем и Стручним надзором ради решавање других питања која се појаве у току извођења радова;

-да у року од три дана од дана завршетка радова о томе обавести Наручиоца у писаном облику,

-да у сарадњи са Стручним надзором комплетира документацију за примопредају изведених радова;

-да учествује у раду Комисије за примопредају и коначни обрачун радова,

**ОБАВЕЗЕ НАРУЧИОЦА:**

**Члан 9.**

Осим обавеза које су уређене другим одредбама овог Уговора, Наручилац се обавезује :

- да Извођачу плати уговорену цену под условима и на начин одређен чланом 2. и 3. овог Уговора;

- да пре почетка радова достави Извођачу техничку документацију на основу које се радови изводе (Технички опис са предмером и предрачуном радова);

-да пре почетка радова изврши неопходне пријаву градилишта и да копију истог достави Извршиоцу,

-да присутсвује увођењу извођача у посао,

- да омогући Извођачу несметан приступ градилишту,

-обезбеди вршење Стручног надзора над извођењем радова и да достави Извођачу решење о одређивање вршиоца стручног надзора и копију лиценце ИКС,

- правовремено, посредством Стручног надзора писано издаје упутства и објашњења која су Извођачу неопходна у извршењу посла,

-да након пријема обавештења од Извођача о завршетку радова, одреди решењем чланове Комисије за примопредају и коначни обрачун радова,

-да да учествује у раду Комисије за примопредају и коначни обрачун радова.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 10.**

Извођач се обавезује да у року од 5 дана од дана закључења Уговора, достави Наручиоцу сопствену бланко меницу за добро извршење посла са назначеним износом од 10% од укупне вредности понуде без ПДВ-а, са роком важности који је 30 (тридесет) дана дужи од истека рока извођење радова. Уз меницу је потребно доставити копију картона депонованих потписа који је издат од стране пословне банке коју понуђач наводи у меничном овлашћењу–писму као и копију захтева за регистрацију меница овереног од стране пословне банке понуђача.

Наручилац има право да активира меницу за озбиљност понуде ако Извођач не достави меницу из става 1. овог члана.у наведеном року.

У случају продужења рока за извођење радова, Извођач је дужан да о свом трошку обезбеди продужетак менице за добро извршење посла и да је достави Наручиоцу,.

Наручилац ће активирати меницу из става 1. овог члана, у случају да Извођач не поштује уговорени рок и квалитет радова.

Уколико не наступе околности из претходног става, Наручичлац ће Извођачу вратити меницу за добро извршење посла по истеку рока важности исте.

Извођач се обавезује да у року од 5 дана од дана примопредаје радова достави Наручиоцу сопствену бланко меницу за отклањање недостатака у гарантном року , у износу од 5% од уговорене цене без ПДВ, са роком важности пет дана дужим од уговореног гарантног рока која мора бити безусловна, неопозива, без права на приговор и платива на први позив, у корист Наручуиоца, што је услов за оверу Окончане ситуације. Уз меницу је потребно доставити копију картона депонованих потписа који је издат од стране пословне банке коју понуђач наводи у меничном овлашћењу–писму као и копију захтева за регистрацију меница овереног од стране пословне банке понуђача.

Уколико Извођач за време гарантног рока, у року од 5 календарских дана од пријема писаног позива Наручиоца не приступи отклањању недостатака, Наручилац може наплатити банкарску гаранцију за отклањање недостатка у гарантном року.

Уколико не наступе околности из претходног става , Наручилац ће по истеку гарантног рока Извођачу вратити гаранцију за отклањање недостатака у гарантном року.

**ОСИГУРАЊЕ РАДОВА**

**Члан 11.**

Извођач је дужан да у року од 5 дана од дана закључења уговора осигура радове, материјал и опрему од уобичајених ризика до њихове пуне вредности (осигурање објеката у изградњи) и да достави Наручиоцу копију полисе осигурања са важношћу за цео период извођења радова.

Извођач је дужан да у року од 8 дана од дана закључења уговора достави Наручиоцу копију полисе осигурања од одговорности за штете причињене трећим лицима и стварима трећих лица, са важношћу за цео период извођења радова.

Уколико се рок за извођење радова продужи, Извођач је дужан да обезбеди продужетак полиса из става 1. и 2. Овог члана за време важења Уговора.

**ГАРАНТНИ РОК**

**Члан 12.**

Гарантни рок за радове износи \_\_\_\_\_\_\_\_(минимум две године) рачунајући од дана примопредаје радова.

За уграђене материјале вежи гарантни рок у складу са условима произвођача.

Извођач је дужан да у гарантном року, на први писани позив Наручиоца у року од 5 дана приступи послу и отклони о свом трошку све недостатке који се односе на уговорени квалитет радова и уграђених материјала, као и сва оштећења настала овим недостацима.

Извођач није дужан да отклони недостатке који су последица нестручног руковања или ненаменске употребе у гарантном року.

Уколико Извођач не приступи извођењу радова из става 3. овог члана у року од 5 дана од дана пријема писаног обавештења, Наручилац ће наплатити банкарску гаранцију за отклањање недостатака у гарантном року.

**АНГАЖОВАЊЕ ПОДИЗВОЂАЧА**

**Члан 13.**

Извођач не може ангажовати као подизвођача лице које није наведено у понуди, у супротном Наручилац ће једнострано раскинути уговор осим ако би раскидом уговора Наручилац претрпео знатну штету .

**ОДСТУПАЊА**

**Члан 14.**

Уколико се током извођења радова уочи потреба за извођењем вишка радова (количине радова које прелазе уговорене количине) односно потреба за извођењем досдатних или непредвиђених радова, Извођач је обавезан да одмах по сазнању о томе писано обавести Стручни надзор и Наручиоца.

Извођач радова није овлашћен да без писане сагласности Наручиоца изводи радове којима се увећава уговорени обим или мења квалитет радова.

Стручни надзор није овлашћен да без писане сагласности Наручиоца, одлучује у име Наручиоца и даје налоге Извођачу о цени, роковима, накнадним и непредвиђеним радовима, и вишковима радова у односу на уговорене радове.

Утврђени вишкови и мањкови су основ за измену Уговора.

Извођач нема право на извођење радова који нису уговорени и нису нужни за испуњење уговора.

Додатни радови се уговарају у складу са законом којим се уређују јавне набавке.

**ПРИМОПРЕДАЈА РАДОВА И КОНАЧНИ ОБРАЧУН**

**Члан 15.**

О завршетку радова и спремности истих за примопредају Извођач писаним путем обавештава Стручни надзор и Наручиоца у року од три дана од дана завршетка радова.

Дан завршетка радова уписује се у грађевински дневник.

Примопредаја радова врши се комисијски у року од 10 дана од дана пријема писаног обавештења о завршетку радова. Комисију за примопредају чине по један представник Наручиоца, Извођача и Стручни надзор. О примопредји радова сачињава се записник.

Извођач је дужан да приликом примопредаје преда Наручиоцу: списак уграђених материјала, атесте за уграђене материјале, Извештаје о испитивању изведених радова.

Грешке, односно недостатке које утврди Комисија за примопредају и коначни обрачун, Извођач је дужан да отклони о свом трошку и без одлагања. Уколико Извођач не отклони уочене недостатке у договореном року Наручилац може извршити наплату гаранције за добро извршење посла.

Након добијеног позитивног извештаја Комисије за примопредају и коначни обрачун приступа се коначном обрачуну радова. Коначна количина и вредност радова утврђује се на бази стварно изведених количина радова оверених у грађевинској књизи од стране Стручног надзора и усвојених једничних цена из Понуде, о чему Комисија сачињава записник о коначном обрачуну.

Трошкове рада чланова Комисије за примопредају и коначан обрачун сноси свака од уговорних страна за своје представнике.

**РАСКИД УГОВОРА**

**Члан 16.**

Уговор се може раскинути споразумно или једностраном изјавом.

Свака од уговорних страна може тражити раскид уговора у случају када друга страна не испуњава или неблаговремено испуњава своје уговором преузете обавезе.

Изјава о једностраном раскиду Уговора се у писаној форми доставља другој уговорној страни и мора да садржи разлог за раскид уговора.

Отказни рок износи 15 (петнаест) дана и почиње да тече од дана пријема писаног обавештења о раскиду уговора.

Све трошкове раскида Уговора сноси уговорна страна која је одговорна за раскид Уговора, односно обуставу радова.

**ОСТАЛЕ ОДРЕДБЕ**

**Члан 17.**

Комуникација између Наручиоца и Извођача, обављаће се искључиво писаним путем укључујући и електронску комуникацију.

За праћење реализације Уговора на страни Наручиоца задужује се Одељење за управљање капиталним пројектима и путевима, комуналне послове и саобраћај у техничком делу и Одељење за буџет, финансије, локалну пореску администрацију и јавне набавке у финансијском делу.

**Члан 18.**

Уговор производи правна дејства када га потпишу овлашћени представници уговорних страна. Датумом закључења уговора сматраће се каснији датум потписа једне од уговорних страна уколико га не потпишу истовремено, односно каснији заводни печат на Уговору.

За све што није регулисано овим уговором, примењиваће се одредбе Закона о облигационим односима, као и осталих позитивних прописа.

Евентуалне спорове који проистекну у току извршења уговорних обавеза, уговорне стране ће решавати споразумно, а ако у томе не успеју, исте ће решавати Привредни суд у Нишу.

**Члан 19.**

Овај Уговор jе сачињен у 6 (шест) истоветних примерака, од којих су по 3 (три) примерка за сваку уговорну страну.

УГОВОРНЕ СТРАНЕ

ИЗВОЂАЧ НАРУЧИЛАЦ

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

*Напомена: Модел уговора понуђач мора да попуни, овери печатом и потише, чиме потврђује да је сагласан са садржином модела уговора.Модел уговора представља садржину уговора који ће бити закључен са изабраним понуђачемУколико понуђач подноси заједничку понуду, односно понуду са учешћемподизвођача, у моделу уговора морају бити наведени сви понуђачи из групе понуђача, односно сви подизвођачи.У случају подношења заједничке понуде, група понуђача може да се определи да модел уговора потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и оверити печатом модел уговора.*